типа с оглед на монтирането в превозното средство съгласно част II от настоящото правило и Правило No 10. Одобрението на типа на превозното средство трябва да се извършва съгласно приложимите предписания, посочени в приложение 4З към настоящото правило.
 18.1.3. Използваните в уредбата материали трябва да са подходящи за работа със СПГ и/или ВПГ, както е приложимо.
 18.1.4. Всички компоненти на уредбата трябва да са добре закрепени.
 18.1.5. Налягането в уредбата за ВНГ/СПГ трябва да се доведе до стойността на работното налягане и уредбата да се изпита за пропуски с помощта на повърхностноактивно вещество или равностоен метод за изпитване, като е недопустимо да се образуват мехурчета в течение на три минути.
 18.1.6. Уредбата за СПГ и/или ВПГ трябва да е монтирана така, че да е колкото е възможно по-добре защитена от повреди, предизвикани например от движещи се части на превозното средство, удари, прах от пътя или операции по товаренето и разтоварването на превозното средство, или размествания на превозвания товар.
 18.1.7. Не се допуска свързването към уредбата за СПГ и/или ВПГ на никакви уреди, освен онези, чието наличие е абсолютно задължително за правилната работа на двигателя на моторното превозно средство.
 18.1.7.1. Независимо от предписанията на точка 18.1.7, превозните средства могат да са оборудвани със свързана с уредбата за СПГ и/или ВПГ уредба за отопление на помещението за пътниците и/или товарното отделение.
 18.1.7.2. Отоплителната уредба, посочена в точка 18.1.7.1, се допуска, ако по преценка на техническата служба, отговаряща за изпитванията за одобрение на типа, тя е достатъчно добре защитена и не влияе на правилната работа на уредбата за СПГ и/или ВПГ.
 18.1.8. Обозначаване на превозните средства, задвижвани със СПГ и/или ВПГ.
 18.1.8.1. Превозните средства от категории M2 и M3, оборудвани с уредба за СПГ, трябва да имат табела, отговаряща на изискванията на приложение 6.
 18.1.8.2. Превозните средства от категории M2 и M3, оборудвани с уредба за ВПГ, трябва да имат табела, отговаряща на изискванията на приложение 7.
 18.1.8.3. Табелката се монтира отпред и отзад на превозните средства от категории M2 и M3, и на външната страна на вратите от дясната страна на превозните средства, предназначени за ляво движение, и от лявата страна на превозните средства, предназначени за дясно движение.
 18.1.8.4. Табелата трябва да се намира близо до гнездото за зареждане с ВПГ и да посочва изискванията по отношение на горивото. Изискванията по отношение на горивото трябва да са посочените от производителя.
 18.2. Други изисквания
 18.2.1. Никой компонент на уредбата за СПГ и/или ВПГ, включително защитните материали, които са част от тези компоненти, не трябва да излиза извън контура на превозното средство, с изключение на устройството за пълнене, което може да е издадено не повече от 10 mm от мястото за закрепването си.
 18.2.2. Трябва да се осигури подходяща защита от топлината от съседните компоненти, като никой от компонентите на уредбата за СПГ и/или ВПГ не трябва да е разположен на по-малко от 100 mm от изпускателната тръба или подобен източник на топлина, освен ако въпросният компонент е подходящо защитен от топлина.
 18.3. Уредба за СПГ
 18.3.1. Уредбата за СПГ трябва да съдържа най-малко